*Proiect*

**GUVERNUL REPUBLICII MOLDOVA**

**H O T Ă R Î R E nr.\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Chișinău**

**cu privire la completarea Hotărîrii Guvernului nr. 560 din 1 august 2012 „Cu privire la centrele de notificare şi informare ale Organizaţiei Mondiale a Comerţului”**

Guvernul HOTĂRĂȘTE:

Hotărârea Guvernului nr. 560 din 1 august 2012 „Cu privire la centrele de notificare şi informare ale Organizaţiei Mondiale a Comerţului” (Monitorul Oficial al Republicii Moldova, 2012, nr. 165, art. 617) cu modificările ulterioare, se completează, după cum urmează:

1. Anexa nr. 1 se completează cu poziția 7 cu următorul conținut:

|  |  |  |
| --- | --- | --- |
| **Nr. d/o** | **Instituţia** | **Centrul de notificare şi informare** |
| ”7. | Ministerul Finanțelor | Centrul de notificare şi informare al OMC în domeniul achizițiilor publice (Acordul privind Achizițiile Publice Guvernamentale)” |

2. Anexa nr. 2 se completează cu capitolul X cu următorul conținut:

**„X. ATRIBUȚIILE CENTRULUI ÎN DOMENIUL ACHIZIȚIILOR PUBLICE**

22. În vederea realizării funcţiilor de bază, Centrul în domeniul achizițiilor publice exercită următoarele atribuţii:

1) Prezintă datele statistice pentru anexa nr. 4, 5 si 6 din oferta de aderare a Republicii Moldova la Acordul privind Achizițiile Publice Guvernamentale al Organizaţiei Mondiale a Comerţului, separat pe bunuri, servicii și servicii de construcții;

2) Acordă suport metodologic entităților contractante pentru publicarea anunțurilor care depășesc pragurile prevăzute în Acordul privind Achizițiile Publice Guvernamentale al Organizaţiei Mondiale a Comerţului;

3) Se expune asupra notificărilor membrilor OMC transmise în modul prevăzut Republicii Moldova şi informează, după caz, ministerele şi alte autorităţi administrative centrale de resort sau agenţii economici despre eventualele modificări în legislația din domeniul achizițiilor publice, ajustări sau noi oportunități de accesare a piețelor țărilor membre;

4) Propune/avizează modificările la actele normative în vigoare care nu corespund acordului privind achiziţiile publice al OMC;

5) Elaborează notificări privind modificările aduse cadrului juridic relevant domeniului OMC, în conformitate cu prevederile Acordului privind Achizițiile Publice Guvernamentale al OMC;

6) Asigură reprezentarea Republicii Moldova în cadrul ședințelor Comitetului Achizițiilor Publice Guvernamentale al OMC”.

3. Anexa la Regulamentul privind funcţionarea Centrelor de notificare şi informare ale Organizaţiei Mondiale a Comerţului (OMC) se completează cu o poziție cu următorul conținut:

|  |  |  |
| --- | --- | --- |
| **„Acordul OMC/ domeniul vizat de notificare** | **Documentul de referinţă OMC** | **Instituţia responsabilă** |
| Acordul privind Achizițiile Publice Guvernamentale | WT/TC/NOTIF/GPA | Ministerul Finanțelor” |

**Prim-ministru Pavel FILIP**

*Contrasemnează:*

**Ministrul Finanțelor Octavian ARMAŞU**

**Ministrul Economiei Chiril GABURICI**

**și Infrastructurii**